अश्वललितम् = अद्रितनया
अश्वललितम् = अद्रितनया। प्रतिचरणम् अक्षरसङ्ख्या 23 यदिह नजौ भजौ भ्जभलगास्तदाश्वललितं हरार्कयतिमत्। केदारभट्टकृत- वृत्तरत्नाकर:३.१०४ नजभजभा जभौ लघुगुरू बुधैस्तु गदितेतमद्रितनया। ।।। ।ऽ। ऽ।। ।ऽ। ऽ।। ।ऽ। ऽ।। ।ऽ न ज भ ज भ ज भ ल ग। यति: एकादशभि: द्वादशभि: च। उदाहरणम् - जनिरहितोऽप्यहं प्रकृतिमान्भवामि निजमायया तनुधर:, बलवदधर्ममीक्ष्य यदि वा प्रणष्टमपि धर्ममार्गमवनौ। सुजनसुरक्षणाय जननं च दिव्यमसतां वधाय भविता, रचयितुमत्र धर्मपदवीं प्रबुद्धमिति चेन्न तस्य जननम्॥